На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017 и 95/2018), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о првом ребалансу буџета општине Гаџин Хан за 2019. годину („Службени лист града Ниша“ број 112/2018,58/2019) и предлога Службе за буџет, финансије и пореску администрацију број 400-791/19-IV/01 од 07.08.2019. године,

Општинско веће општине Гаџин Хан на седници одржаној 07. августа 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2019. годину (“Службени лист града Ниша” број 112/2018, 58/2019):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 76.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **98.000,00** динара (деведесетосамхиљададинара) Општинској управи општине Гаџин Хан за превоз буџетских корисника

1. Средства из тачке 1. овог предлога распоређују се у оквиру

 **Раздео 5**

 **Програм 15 – Локална самоуправа**

 **0602- 0001 – Функционисање локалне самоуправе и градских општина**

 **Функција 130 - Опште услуге**

 **Позиција 60.**

 **Економска класификација 423000 – Услуге по уговору**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2019. годину и финансијског плана Општинске управе општине Гаџин Хан утврђено је да на позицији 60, економска класификација 423900-Остале опште услуге нису планирана средства за превоз буџетских корисника. Постоје две фактуре које се односе на ову намену, једна на износ од 80.576,35 динара (превоз до Новог Сада везан за развој пољопривреде) и други на износ од 16.936,60 динара (превоз до Великог Крчимира и Равне Дубраве и назад).

Средства се издвајају из текуће буџетске резерве како би се измириле горе наведене обавезе.

Број: 06-400-542/19-III

У Гаџином Хану, 07.08.2019. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК ОПШТИНСКОГ ВЕЋА,

 Марија Цветковић